השפעת הכנסותיו הנוספות של גמלאי 
על קבלת פנסיה תקציבית

עובד, מקבל פנסיה תקציבית בסך 2,500 ש"ח ממקום עבודה קודם.

עובד זה מבקש לעבוד במקום אחר, ושכרו בו יהיה 2,400 ש"ח לחודש.

העובד הוא בן 52 והוא פנסיונר, נשוי שאישתו עובדת, ושכר עבודתה הוא 3,500 ש"ח נטו.

השאלות הן:

1. האם השתכרותו במקום העבודה החדש תפגע בפטור ממס הכנסה שהוא מקבל ?

2. האם עוּבְדַת עבודת העובד במקום העבודה האחר וקבלת שכר עבודה בו - תגרע מהכנסותיו תשלום למס הכנסה ותשלום לביטוח לאומי; ואם ייגרע כאמור מהכנסותיו - כמה ייגרע ?

יניב גבריאל משיב:

התשובה כאן על פניית השואלים מובאת בכפיפות לעובדות הכלולות בה.

u

היבטי מס הכנסה

ככלל, הפטור ממס לקצבה הוא בשיעור %35 מהקצבה, אך לא מעל ל-%35 מתקרת "הקצבה המזכה"(1).

אם הקצבה משולמת שלא לפי חוק או הסכם קיבוצי, הפטור ממס מחושב לפי %35 מהקצבה, אך לא מעל ל-%35 מתקרת "הקצבה המזכה", או מסכום מינימלי, לחודש, כשהוא מוכפל במספר שנות העבודה אצל המעביד, לפי הנמוך מביניהם(1).

הקצבה - או המשולמת מהמעביד לשעבר, או מקופת גמל, או מקרן פנסיה - תזכה את מקבלה בפטור הנדון ממס, בתנאי שמקבלה הגיע למצבים, המתוארים לקמן(1):

מצב א':
האדם הגיע ל"גיל הפרישה":  60 שנה בגבר, 55 שנה באישה.

מצב ב':
חלפה תקופת שנים - 30 שנים בגבר, 25 שנים באישה - מן השנה הראשונה שבעבורה משולמת הקצבה.

או, 

מצב ג':
הקצבה משולמת לפי דין.

או, 

מצב ד':
העובד פרש פרישה מוקדמת מעבודתו במקום עבודתו מחמת נכות יציבה בדרגת נכות בשיעור %75 או בשיעור שלמעלה מזה - זו נכות, שנקבעה לפי החוקים הרלוונטיים.

הערה ל"מצב ב" ול"מצב ג":
במצבים אלה יינתן הפטור ממס רק בתנאי שאין לנישום הכנסה נוספת, או מעסק, או ממשלח-יד, או הכנסה מעבודה [לתשומת לב! - אם הנישום נמנה עם הפורשים משירות הביטחון, יראו אותו כאילו הגיע ל"גיל פרישה" (כגילים המובאים ב"מצב א"), גם אם יש לו הכנסה, או מעסק, או ממשלח-יד, או מעבודה, בשנת המס שבה פרש ובשנת המס שאחריה].

היבטי ביטוח לאומי

פנסיונר, שפרישתו מעבודה היא פרישה מוקדמת - הוא מבוטח, שמקבל פנסיה ושטרם מלאה לו תקופת שנים: 65 שנים בגבר, 60 שנים באישה.

ככלל, פנסיונר כאמור חייב לשלם את דמי הביטוח הלאומי בעבור הפנסיה המשולמת לו (ללא חלקו של המעביד לשעבר); וזאת, בהנחה שהוא זכאי לביטוח זיקנה ושאירים(2).

פנסיונרית שפרישתה מעבודה היא פרישה מוקדמת, ושהיא נשואה, ושבעלה מבוטח; וכן אלמנה, הזכאית לקצבת שאירים או לקצבת תלויים - שתי נשים אלה פטורות מניכוי דמי הביטוח הלאומי, משום שהן אינן מבוטחות בענף זיקנה ושאירים(2).

לפנסיונרית כתיאורה דלעיל, שהכנסתה מהפנסיה גבוהה מהכנסתה ממשכורת - רשאי המוסד לביטוח לאומי להורות למשלם הפנסיה לנכות מהכנסותיה דמי ביטוח לאומי(3).

לעובד, שמקבל משכורת ממעבידו ושטרם מלאה לו תקופת שנים: 65 שנים בגבר, 60 שנים באישה - ינוכו דמי הביטוח הלאומי בשיעורים הרגילים(4).

הפניות המשיב:

(1) סעיפים 9א ו-9ב לפקודת מס הכנסה.

(2) תקנה 12א - ל"תקנות הביטוח הלאומי ( הוראות מיוחדות בדבר דמי ביטוח), התשל"א-1971".

(3) תקנה 15 - ל"תקנות הביטוח הלאומי (הוראות מיוחדות בדבר תשלום דמי ביטוח), התשל"א-1971".

(4) סעיף 342(ג) ל"חוק הביטוח הלאומי [נוסח משולב], התשנ"ה-1995".

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il